Jalangkoté

Jalangkoté iku panganan saka Makassar kang wujudé sairib pastèl. Pastèl pakulitané luwih kandel tinimbang jalangkoté. Yèn pastèl pinangan nganggo mrica cayénné, jalangkoté pinangan nganggo duduh camboraning saos, cuka, lan lombok. Jalangkoté ngemu wortel, kenthang, thokolan, laksa, irisan endhog godhog mawa bumbu brambang, bawang, lan mrica. Pakulitaning jalangkoté kagawe saka glepung, endhog, santen, mertéga, lan uyah. 

 Cara nggawé 

 Piranti 

 Kulit 

 Glepung gandum 500 gr
 Mertèga 4 séndhok pangan
 Uyah 1 séndhok tèh
 Lenga gorèng 2 séndhok pangan
 Banyu putih 150 ml

 Isèn-isèn 

 Iwak pitik 200 gr
 Endhog godhog 4
 Kenthang 150 gr
 Wortel 150 gr
 Thokolan 100 gr
 Soun 50 gr
 Godhong brambang 2 lonjor
 Bawang 5 wiji
 Brambang 7 wiji
 Uyah 1 séndhok tèh
 Gula 1 séndhok pangan
 Mrica bobuk ½ séndhok tèh
 Pala bubuk ½ séndhok tèh
 Banyu mateng 50 ml
 Lenga gorèng 3 séndhok pangan

 Saos 

 Bawang 6 wiji
 Brambang 8 wiji
 Lombok abang 10 wiji
 Lombok jemprit 5 wiji
 Peresan jeruk ½ séndhok tèh
 Uyah 1 séndhok tèh
 Banyu putih 500 ml

 Cara masak 

 Campur piranti kanggo kulit lan ulèni nganti kalis.
 Pipihaké kulit lan iris kanthi bentuk bunder kira-kira 10 cm ambané.
 Panasaké minyak lan campur kabèh piranti isèn-isèn nganthi arum ambuné.
 Jupuk 1 lembar kulit jalangkoté banjur tambahaké 2 séndhok pangan isèn-isèn.
 Tutup kulit nganggo putih endhog lan buntel kaya déné pastèl.
 Uleg piranti saos nganti lembut.
 Panasaké wajan lan osèng piranti saos nganti kenthel banjur dièntas.
 Panasaké wajan lan wènèhi minyak sing akèh lan tunggu nganti panas.
 Cemplungaké jalangkotè ing minyak panas.
 Menawa wernané wis kuning kacoklatan, gagé dientas.
 Wènèhaké ing piring sajèn karo saos jalangkotè.
 Pangan nalika isih anget.

 Deleng uga 
Vidéyo masak jalangkoté

Resèp masak jalangkoté
Kategori:Kutha Makassar
Kategori:Panganan
Kategori:Jajanan